open-index/open-wikipedia-markdown huggingface dataset:
Κάτω Καστρίτσι Αχαΐας

Το **Κάτω Καστρίτσι** είναι τοπική κοινότητα του Δήμου Πατρέων και έδρα της. Ανήκε στην πρώην Επαρχίας Πατρών του Νομού Αχαΐας. Βρίσκεται χτισμένο στους πρόποδες του Παναχαϊκού σε υψόμετρο 96 μέτρων και συνορεύει με το Ρίο, το Πανεπιστήμιο Πατρών και το Άνω Καστρίτσι.

## Ιστορία
Το Κάτω Καστρίτσι είναι σχετικά νέο χωριό. Δημιουργήθηκε στις αρχές του 20ου αιώνα από κατοίκους του κοντινού Καστριτσίου, όπου ανήκε η περιοχή και εκεί διατηρούσαν οικίες. Αναφέρεται ότι το 1928 έγινε μεγάλη μετακίνηση κατοίκων από το Καστρίτσι στο Κάτω Καστρίτσι. Το 1961 είχε 368 κατοίκους, 389 το 1971 και 518 το 1981.

Αναγνωρίστηκε επίσημα οικισμός το 1940 (ΦΕΚ - 16/10/1940) με την ονομασία **Νέο Καστρίτσι** και προσαρτήθηκε στον Δήμο Πατρέων. Το 1951 μετονομάστηκε σε **Κάτω Καστρίτσι**. Το 1954 (ΦΕΚ 32Α - 26/02/1954) αποσπάται από τον Δήμο Πατρέων και γίνεται ανεξάρτητη κοινότητα έως το 1997 με το Σχέδιο Καποδίστριας (ΦΕΚ 244Α - 04/12/1997) που καταργήθηκε η κοινότητα και έγινε δημοτικό διαμέρισμα του πρώην Δήμου Ρίου.

## Μαγούλα Αχαΐας
Στην απογραφή του 2021 ο οικισμός είχε πληθυσμό 545 κατοίκους (758 - απογραφή 2011) και ο οικισμός της Μαγούλας, που υπάγεται στην τοπική κοινότητα, είχε 253 (288 - απογραφή 2011).

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 
* Αλέξιος Παναγόπουλος, *Ιστορικό λεξικό περιοχής Δήμου Ρίου Νομού Αχαΐας (από την αρχαιότητα μέχρι σήμερα)*, Εκδόσεις «περί τεχνών», Πάτρα 2003. ISBN 960-8260-32-9.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Κάτω Καστριτσίου Αχαΐας. eetaa.gr. Ανακτήθηκε: 29/07/2018.
* Ε.Ε.Τ.Α.Α. - Διοικητικές μεταβολές Μαγούλας Αχαΐας. eetaa.gr. Ανακτήθηκε: 29/07/2018.
* Ε.Ε.Τ.Α.Α. - Διοικητικές μεταβολές Κοινότητας Κάτω Καστριτσίου Αχαΐας. eetaa.gr. Ανακτήθηκε: 29/07/2018.
* Ε.Ε.Τ.Α.Α. - Διοικητικές μεταβολές Δήμου Πατρέων. eetaa.gr. Ανακτήθηκε: 29/07/2018.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ρίου
Κατηγορία:Δήμος Πατρέων
Λέων Β. Μελάς

*Για άλλους με όμοιο όνομα δείτε [[Λέων Μελάς|Λέων Γ. Μελάς]], [[Λέων Μ. Μελάς]]*.

Ο **Λέων Β. Μελάς** (1885 - 1966) ήταν Έλληνας διπλωμάτης.

## Βιογραφικά στοιχεία

Γεννήθηκε στην Αθήνα και ήταν γιος του Βίκτωρα Μελά, μέλους της οικογένειας Μελά. Ακολούθησε καριέρα διπλωμάτου και διετέλεσε πρέσβης στα Τίρανα (1928), στο Βελιγράδι (1930), στο Λονδίνο και στο Βερολίνο. Το 1936 έγινε πληρεξούσιος υπουργός Α΄, το 1945 πρέσβης και την ίδια χρονιά διορίστηκε γενικός διευθυντής του υπουργείου εξωτερικών, θέση στην οποία παρέμεινε μέχρι το 1947. Εν συνεχεία διορίστηκε πρέσβης στο Λονδίνο, θέση στην οποία παρέμεινε μέχρι το 1955, οπότε και αντικαταστάθηκε από τον Βασίλειο Μόστρα. 

Ως εξάδελφος του Ψυχάρη συνέβαλε σημαντικά στο να επιτευχθεί η αγορά της βιβλιοθήκης του Ψυχάρη από τον Εμμανουήλ Μπενάκη. Τιμήθηκε με τον Μεγαλόσταυρο του Φοίνικος ενώ έφερε τον τίτλο του πρέσβη επί τιμή.

Ήταν παντρεμένος με την Δωροθέα Ντέιβις, εγγονή του Εμμανουήλ Μπενάκη και είχε αποκτήσει δύο παιδιά.

## Πηγές


Κατηγορία:Έλληνες διπλωμάτες
Λεων
Κατηγορία:Μεγαλόσταυρος του Τάγματος του Φοίνικα
Δούκισσα (τραγουδίστρια)

Η **Δούκισσα Φωταρά** (Πειραιάς, 7 Φεβρουαρίου 1941 - Αθήνα, 30 Σεπτεμβρίου 2010) καλλιτεχνικά γνωστή ως **Δούκισσα**, ήταν Ελληνίδα τραγουδίστρια και ηθοποιός με καταγωγή από τη Σύμη της Δωδεκανήσου.

## Βιογραφικά στοιχεία
Από μικρή ηλικία ασχολήθηκε με το χορό και στην συνέχεια με το τραγούδι. Συνεργάστηκε με τους Μανώλη Χιώτη, Γιώργο Μητσάκη, Γιάννη Μαρκόπουλο, Θόδωρο Δερβενιώτη, Γιώργο Ζαμπέτα, Τάκη Μουσαφίρη κ.ά. 

Ασχολήθηκε για μικρό διάστημα και με τον Κινηματογράφο.

## Τραγούδι
Ανάμεσα στα γνωστότερα τραγούδια της είναι τα "Οι αναμνήσεις" (Τόλης Βοσκόπουλος)"Που πας χωρίς αγάπη" (Γιώργος Ζαμπέτας), "Άνθρωποι είμαστε" (Γιώργος Κοινούσης), "Ήρθα κι απόψε στα σκαλοπάτια σου" (Ζαμπέτας), "Απότομα" (Μανώλης Χιώτης),  (Βοσκόπουλος), "Τα παλικάρια" (Γιάννης Μαρκόπουλος), "Δεν ήσουν κύριος" (Τάκης Μουσαφίρης), "Ατάκα κι επιτόπου" (Μουσαφίρης),  (Μουσαφίρης), "Θέλω τα ώπα μου" (Γιάννης Σπανός), "Κλειστές οι πόρτες" (Ζακ Ιακωβίδης),  (Μουσαφίρης),    **Εχω** μιαν αρραβωνιάρα (Ζακ Ιακωβίδης) .

## Προσωπική ζωή
Είχε δύο γάμους στο ενεργητικό της, από τους οποίους απέκτησε δύο γιους. Απεβίωσε το 2010 από καρκίνο.

## Φιλμογραφία

### Κινηματογράφος

### Βιντεοταινίες
 ( Αλέκου Σακελλάριου )

### Θέατρο

### Εκπομπές

### Τηλεπαιχνίδια

## Παραπομπές


## Πηγές
* Θόδωρος Έξαρχος: "Έλληνες ηθοποιοί - Αναζητώντας τις ρίζες" - Βραβείο Ακαδημίας Αθηνών

Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί κινηματογράφου
Κατηγορία:Πολιτισμός των Δωδεκανήσων
Γεώργιος Β. Μελάς

*Για άλλους με όμοιο όνομα δείτε [[Γεώργιος Μελάς|Γεώργος Λ. Μελάς]], [[Γεώργιος Μ. Μελάς]].*

Ο **Γεώργιος Β. Μελάς** (1894 - 13 Απριλίου 1985) ήταν Έλληνας πολιτικός.

## Βιογραφία
Γεννήθηκε στην Αθήνα και ήταν γιος του Βίκτωρα Μελά. Σπούδασε νομικά στο Πανεπιστήμιο Αθηνών και πολιτικές επιστήμες στο Παρίσι. Ασχολήθηκε με την πολιτική και εξελέγη βουλευτής Αθηνών το 1936. Επανεξελέγη το 1946 και το 1964. Διετέλεσε υφυπουργός εξωτερικών στην κυβέρνηση Νικολάου Πλαστήρα (1945), υπουργός άνευ χαρτοφυλακίου & δικαιοσύνης στις κυβερνήσεις Σοφούλη (1947 - 1948), υπουργός εμπορίου στην κυβέρνηση Γεωργίου Παπανδρέου (1964 - 1965), υπουργός εξωτερικών στην κυβέρνηση Αθανασιάδη-Νόβα (1965) και υπουργός οικονομικών & άνευ χαρτοφυλακίου στην κυβέρνηση Στέφανου Στεφανόπουλου (1965 - 1966).

Το 1954 διορίστηκε πρεσβευτής στην Ουάσινγκτον, το 1955 στην Κούβα και το 1956 στο Μεξικό. Είχε τιμηθεί με τον Μεγαλόσταυρο του Τάγματος του Φοίνικος.

Ήταν μέλος του Ομίλου αντισφαίρισης Αθηνών και ήταν δεύτερος στο διπλό του πανελλήνιου πρωταθλήματος το 1911 με συμπαίκτη τον Α. Σταθάτο

Ήταν παντρεμένος με την Ιουλία Σαλβάγου, εγγονή του Εμμανουήλ Μπενάκη και είχε δύο παιδιά, τον Λέοντα και τον Μιχαήλ.

## Παραπομπές


## Πηγές
* 

Κατηγορία:Βουλευτές Αθηνών
Γεωργιος Βικτωρος
Κατηγορία:Έλληνες υφυπουργοί Εξωτερικών
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Εμπορίου
Κατηγορία:Έλληνες υπουργοί Οικονομικών
Κατηγορία:Έλληνες διπλωμάτες
Κατηγορία:Μεγαλόσταυρος του Τάγματος του Φοίνικα
Κατηγορία:Έλληνες αθλητές της αντισφαίρισης
Κατηγορία:Αθλητές του ΟΑΑ
Παύλος Β. Μελάς

*Για τον συνονόματό του δείτε [[Παύλος Μελάς|Παύλος Μ. Μελάς]].*

Ο **Παύλος Β. Μελάς** (1892-1968) ήταν Έλληνας αξιωματικός του Στρατού.

Γεννήθηκε στην Αθήνα και ήταν γιος του Βίκτωρα Μελά. Αποφοίτησε από την Στρατιωτική Σχολή Ευελπίδων και έλαβε μέρος στους Βαλκανικούς Πολέμους, στον Α΄ Παγκόσμιο Πόλεμο, στη Μικρασιατική Εκστρατεία και στον ελληνοιταλικό πόλεμο του 1940. Διετέλεσε υπασπιστής του Παύλου Κουντουριώτη. Αποστρατεύθηκε με τον βαθμό του υποστράτηγου.

Τιμήθηκε με τον Ανώτερο Ταξιάρχη του Τάγματος του Φοίνικος μετά ξιφών. 

## Πηγές


Κατηγορία:Έλληνες αξιωματικοί του πεζικού
Παυλος B
Κατηγορία:Ανώτερος Ταξιάρχης του Τάγματος του Φοίνικα
Α.Ο. Περιστερίου

Ο **Αθλητικός Όμιλος Περιστερίου** είναι ποδοσφαιρικό σωματείο με έδρα το Περιστέρι Αττικής. Ιδρύθηκε το 1967 έπειτα από συγχώνευση τριών παλιών ομάδων του αθηναϊκού προαστίου: της «Θύελλας Περιστερίου», του «Α.Ο. Ταξιαρχών» και του «Εθνικού Περιστερίου». Έχει χρώματα κόκκινο και μαύρο και έμβλημα το περιστέρι.

Αγωνίζεται στην Α΄ Κατηγορία Ε.Π.Σ. Αθηνών και έχει παρουσίες στην Δ΄ Εθνική και μια συμμετοχή στην Γ΄ Εθνική τη σεζόν 2013-14. Στο παρελθόν διατηρούσε και γυναικεία ομάδα ποδοσφαίρου, με επιτυχημένη παρουσία στην Α΄ Εθνική και στη Β΄ Εθνική τη δεκαετία '90.

## Γήπεδο
Ως έδρα χρησιμοποιούσε το Δημοτικό Στάδιο Περιστερίου αλλά από το 2005 που ο Ατρόμητος Αθηνών επανήλθε στην Α΄ Εθνική μετακόμισε στο γήπεδο του Ηφαίστου. Στόχος της ομάδας είναι η κατασκευή δικού της γηπέδου στην περιοχή *Τσαλαβούτα*, όπου βρίσκεται το προπονητήριό της

## Ιστορία
* Η **Θύελλα** και ο **ΑΟ Ταξιαρχών** ήταν προπολεμικά ποδοσφαιρικά σωματεία του Περιστερίου. Στη Θύελλα είχε ξεκινήσει την καριέρα του ο μετέπειτα διεθνής ποδοσφαιριστής Μπάμπης Δρόσος, ο οποίος στη συνέχεια έπαιξε και στον ΑΟ Ταξιαρχών ως το 1944, πριν πάει στον Ατρόμητο και στον Ολυμπιακό, όπου έκανε μεγάλη καριέρα από το 1948 ως το 1958.
* **1981-82**: Πρωταθλητής Β' Κατηγορίας ΕΠΣ Αθήνας
* **1982**: **Κυπελλούχος** **[[ΕΠΣ Αθήνας]],** ημιτελικά Κυπέλλου Ελλάδας Ερασιτεχνών.
* **1992**: Πρωταθλητής ΕΠΣ Αθήνας (όμιλος). **Άνοδος** στη Δ΄ Εθνική.
* **2009-10**: Πρωταθλητής ΕΠΣ Αθήνας (1ος όμιλος). **Άνοδος** στη Δ΄ Εθνική.
* **2012–13**: 6η θέση της Δ' Εθνικής (8ος όμιλος). **Άνοδος** στη Γ΄ Εθνική.

## Γυναικεία ομάδα
Κατά τη δεκαετία του 1990 ο Α.Ο. Περιστερίου είχε γυναικεία ποδοσφαιρική ομάδα, η οποία πρωταγωνίστησε στη Β΄ Εθνική και κατέκτησε τρεις φορές το πρωτάθλημα του ομίλου της. Το 1995-96 αγωνίστηκε στην Α΄ Εθνική και τερμάτισε στην 11η (προτελευταία θέση), με αποτέλεσμα να υποβιβαστεί. Ήταν σε δράση έως τη σεζόν 1999-2000.

## Τίτλοι – Διακρίσεις
* Ανδρική ομάδα
** Πρωταθλητής ΕΠΣ Αθήνας: 1992-93, 2009-10
** Κύπελλο ΕΠΣ Αθήνας: 1982.
** Πρωταθλητής Β' Κατηγορίας ΕΠΣ Αθήνας: 1982.
** Άνοδος στη Γ΄ Εθνική: 2013.
* Γυναικεία ομάδα
** Πρωταθλήτρια ομίλων περιφερειακού (Β΄ Εθνικής): 1995, 1997, 1998.

## Παραπομπές


## Εξωτερικοί σύνδεσμοι
* Ο Α.Ο. Περιστερίου στην Ε.Π.Σ. Αθηνών
* Επίσημη ιστοσελίδα
* womensoccer.com

Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1967
Κατηγορία:Ποδοσφαιρικές ομάδες Ελλάδας
Κατηγορία:Ανενεργές γυναικείες ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1967
Αλέξανδρος Μελάς

Ο **Αλέξανδρος Μελάς** (1897 - 1969) ήταν Έλληνας αξιωματικός του Στρατού και πολιτικός.

Γεννήθηκε στην Αθήνα και ήταν γιος του Λέοντος Μελά και της Ανδρομάχης Σλήμαν. Από την πλευρά του πατέρα του ήταν εγγονός του Μιχαήλ Μελά, ενώ από την πλευρά της μητέρας του εγγονός του αρχαιολόγου Ερρίκου Σλήμαν. Αποφοίτησε από την Στρατιωτική Σχολή Ευελπίδων και έλαβε μέρος στους Βαλκανικούς Πολέμους (1912 - 1913), στη Μικρασιατική εκστρατεία και στο Β' Παγκόσμιο Πόλεμο. Το 1922 παραιτήθηκε από τον στρατό για να ακολουθήσει πολιτική καριέρα. Το 1928 είχε απαχθεί από τους λήσταρχους Κουμπαίους στην Ήπειρο. Εξελέγη βουλευτής Ιωαννίνων το 1926 και επανεξελέγη το 1932, το 1933 και το 1936. Κατά τη δικτατορία του Ι. Μεταξά είχε εξοριστεί στη Σίκινο. Κατά το Β' Παγκόσμιο Πόλεμο επαναδραστηριοποιήθηκε στο μέτωπο της Β. Αφρικής με τους Βρετανούς, οι οποίοι τον τίμησαν για την προσφορά του. Συνέχισε την πολιτική του καριέρα μετά την απελευθέρωση. Συμμετείχε στη Συμφωνία της Βάρκιζας και ήταν στενός φίλος του Ρ. Σκόμπι λόγω του φιλοβρετανικού του παρελθόντος.
   
Ο Αλέξανδρος Μελάς είχε κάνει ένα γάμο με τη αμερικανίδα Βέλμα, κόρη πλούσιας οικογένειας από την Καραϊβική, αλλά είχε διαζευχθεί ήδη πριν το Β΄ Παγκόσμιο Πόλεμο. Οι σχέσεις τους παρέμειναν φιλικές. Στη συνέχεια υιοθέτησε κόρη φίλου του και αναδεξιμιά του, η οποία υπήρξε και κληρονόμος του, την Ανδρομάχη Μελά.  Κληροδοτήματα της συλλογής του από αρχαία αντικείμενα βρίσκονται στο Αρχαιολογικό Μουσείο Ιωαννίνων και στο Ιλίου Μέλαθρον.

Απεβίωσε στην Αθήνα το 1969.

## Πηγές


Κατηγορία:Έλληνες αξιωματικοί του Στρατού Ξηράς
Κατηγορία:Βουλευτές Ιωαννίνων
Αλεξανδρος
Μιχαήλ Κ. Μελάς

*Για άλλους με όμοιο όνομα δείτε [[Μιχαήλ Μελάς|Μιχαήλ Γ. Μελάς]], [[Μιχαήλ Π. Μελάς]].*

Ο **Μιχαήλ Κ. Μελάς** (1902-1967) ήταν Έλληνας διπλωμάτης.
## Βιογραφία
Γεννήθηκε στην Αθήνα και ήταν γιος του Κωνσταντίνου Μελά. Ακολούθησε καριέρα διπλωμάτη και διετέλεσε γενικός πρόξενος στην Κωνσταντινούπολη (1946), πρεσβευτής στο Κάϊρο (1950), μόνιμος αντιπρόσωπος της Ελλάδας στο ΝΑΤΟ και πρεσβευτής στο Λονδίνο την περίοδο 1961 - 1964. Είχε τιμηθεί με τον Μεγαλόσταυρο των Ταγμάτων του Γεωργίου Α΄ και του Φοίνικος.

Απεβίωσε στο Παρίσι το 1967. Ήταν σύζυγος της Χριστίνας Καραπάνου, κόρης του Αλέξανδρου Καραπάνου και είχε αποκτήσει δύο παιδιά.

## Συγγράμματα
* *Αναμνήσεις ενός Πρέσβεως* (1965)
* *La S.D.N. non-coupable...* (Editions de La Baconière-Neuchatel, Ελβετία, με το ψευδώνυμο Cοnstantin Epirotis)

## Πηγές


Κατηγορία:Έλληνες διπλωμάτες
Μιχαηλ
Κατηγορία:Οικογένεια Κουντουριώτη
Κατηγορία:Μεγαλόσταυρος του Τάγματος του Γεωργίου Α΄
Κατηγορία:Μεγαλόσταυρος του Τάγματος του Φοίνικα
Βίκτωρ Μελάς

*Για τον συνονόματό του δείτε [[Βίκτωρ Θ. Μελάς]].*

Ο **Βίκτωρ Λ. Μελάς** (1850 - 1917) ήταν Έλληνας ευεργέτης.
## Βιογραφία
Γεννήθηκε στο Λονδίνο και ήταν γιος του Λέοντα Μελά. Σπούδασε στο Λονδίνο και διέμεινε στο Λονδίνο. Διετέλεσε πρόεδρος της διαχειριστικήες επιτροπής του κληροδοτήματος "νηπιακόν επιμελητήριον Μελά" ενώ με δικά του έξοδα ίδρυσε σχολεία στην Ήπειρο.

Ήταν παντρεμένος και είχε αποκτήσει τέσσερα παιδιά: τον Λέοντα Μελά, τον Γεώργιο Μελά, τον Παύλο Μελά και τον Βασίλειο Μελά.

## Πηγές

* Εγκυκλοπαίδεια Πάπυρος Λαρούς Μπριτάννικα, εκδοτικός Οργανισμός Πάπυρος, τόμος 41, σελίδα 210

Κατηγορία:Έλληνες ευεργέτες
Βικτωρ
Μιχαήλ Π. Μελάς

*Για άλλους με όμοιο όνομα δείτε [[Μιχαήλ Μελάς|Μιχαήλ Γ. Μελάς]], [[Μιχαήλ Κ. Μελάς]].*
Ο **Μιχαήλ (Μίκης) Μελάς** (1894 - 1950) ήταν Έλληνας αξιωματικός του Στρατού και αυλικός.

## Βιογραφικά στοιχεία

Γεννήθηκε στην Κηφισιά και ήταν γιος του Παύλου Μελά και της Ναταλίας Δραγούμη. Από την πλευρά του πατέρα του καταγόταν από την οικογένεια Μελά και ήταν εγγονός του Μιχαήλ Μελά ενώ από την μητέρα του καταγόταν από την οικογένεια Δραγούμη και ήταν εγγονός του πρωθυπουργού Στέφανου Δραγούμη. Είχε μία αδερφή, τη Ζωή .

Αποφοίτησε από τη Στρατιωτική Σχολή Ευελπίδων και συμμετείχε στους Βαλκανικούς Πολέμους, στον Α΄ Παγκόσμιο Πόλεμο, στη Μικρασιατική Εκστρατεία και στον Ελληνοϊταλικό Πόλεμο του 1940 με 1941. Διετέλεσε νομάρχης Κέρκυρας, υπασπιστής του Βασιλιά Αλεξάνδρου, τελετάρχης το 1949, καθώς και ίππαρχος των Βασιλέων Γεωργίου Β΄ και Παύλου. Έφερε τον βαθμό του συνταγματάρχη. Ήταν μέλος της φασιστικής οργάνωσης Εθνικής Ένωσης "Ελλάς" και ιδρυτής του παραρτήματός της στην Κηφισιά, όπου βρισκόταν και η κατοικία του.

Απεβίωσε στην Αθήνα το 1950. Ήταν νυμφευμένος με την Αλεξάνδρα Πεσμαζόγλου, κόρη του Ιωάννη Πεσμαζόγλου και είχε αποκτήσει μια κόρη, την Νάτα Μελά και ένα γιο, τον Παύλο Μελά.

## Παραπομπές


Κατηγορία:Έλληνες αξιωματικοί του Στρατού Ξηράς
Κατηγορία:Νομάρχες Κέρκυρας
Μιχαηλ Π
Κατηγορία:Φασίστες
Κατηγορία:Φασισμός στην Ελλάδα
Βασίλειος Β. Μελάς

*Για άλλους με όμοιο όνομα δείτε [[Βασίλειος Γ. Μελάς]], [[Βασίλειος Μ. Μελάς]].*

Ο **Βασίλειος Β. Μελάς** (21 Σεπτεμβρίου 1898 - 1987) ήταν Έλληνας βιομήχανος.

## Βιογραφικά στοιχεία

Γεννήθηκε στην Αθήνα και ήταν γιος του Βίκτωρα Μελά. Από την πλευρά του πατέρα του καταγόταν από την οικογένεια Μελά και ήταν εγγονός του Λέοντος Μελά καθώς και αδελφός του Παύλου Μελά, αξιωματικού του στρατού, του Λέοντος Β. Μελά, διπλωμάτη, και του Γεώργιου Μελά, διπλωμάτη και πολιτικού. Ξάδελφός του ήταν ο γνωστός Μακεδονομάχος Παύλος Μελάς.  Σπούδασε νομικά στο Πανεπιστήμιο Αθηνών και οικονομικά στο Λονδίνο. Έλαβε μέρος μέρος στο Κίνημα της Εθνικής Άμυνας και στη Μικρασιατική Εκστρατεία.

Εργάστηκε στην National Westminster Bank στο Λονδίνο. Το 1928 εξελέγη μέλος του διοικητικού συμβουλίου της Τράπεζας Χίου, θέση στην οποία παρέμεινε μέχρι το 1949, ενώ κατά την περίοδο 1933 - 1939 διετέλεσε Γενικός Διευθυντής της ίδιας τράπεζας. Το 1949 ανέλαβε Πρόεδρος και Γενικός Διευθυντής της ανώνυμης εταιρείας ΕΛΑΪΣ παραμένοντας μέχρι και το 1984.

Υπήρξε μέλος του δ.σ. του Συνδέσμου Ελλήνων Βιομηχάνων, ενώ το 1945 είχε διατελέσει προϊστάμενος του Γραφείου Συνδέσμου Ελληνικής Κυβέρνησης. Διετέλεσε, επίσης, αντιπρόεδρος (1946 - 1976) και πρόεδρος (1976 - 1984) της Φιλοδασικής Ένωσης Αθηνών. Επί θητείας του αναστηλώθηκε η Μονή Καισαριανής. Μετά τον θάνατό του κατέλιπε κληροδότημα προς ενίσχυση της Φιλοδασικής Ένωσης.

Είχε τιμηθεί με πλήθος βραβείων μεταξύ των οποίων και το αριστείο ανδρείας.

Απεβίωσε το 1987.

## Πηγές


Κατηγορία:Έλληνες βιομήχανοι
Βασιλειος
Κατηγορία:Αριστείο Ανδρείας
Ιωάννης Μελάς

Ο **Ιωάννης Μελάς** (Ιωάννινα 1787 - Ναύπλιο 14 Μαΐου 1833) ήταν Έλληνας έμπορος πολιτικός και αγωνιστής του 1821.

Γεννήθηκε στα Ιωάννινα, ήταν γιος του Λεονταρή Μελά και είχε βγάλει την Καπλάνειο σχολή. Από την πλευρά της μητέρας του ήταν συγγενής με την οικογένεια Μπότσαρη. Δραστηριοποιήθηκε στη Ρωσία, τη Γερμανία και την Κωνσταντινούπολη και εγκαταστάθηκε στην Ιταλία. Το 1822 συναντήθηκε με την ελληνική επιτροπή που είχε σταλεί για να αντιπροσωπεύσει τους Έλληνες στο Συνέδριο της Βερόνας. Προσέφερε αρκετά χρήματα, διετέλεσε γενικός φροντιστής των Στρατοπέδων Ανατολικής Ελλάδας (1825) και πολέμησε στο Μεσολόγγι, όπου και διασώθηκε κατά την έξοδο. Έλαβε μέρος και σε άλλες μάχες κατά τη διάρκεια του Αγώνα. Την περίοδο 1827 - 1830 διαχειρίστηκε τις εθνικές προσόδους της Ανατολικής Ελλάδας ως Γενικός Επιστάτης. 

Επί Καποδίστρια διορίστηκε πολιτικός διοικητής Ναυπάκτου καθώς και Παλιάς Πάτρας - Βοστίτσας, ενώ επί Όθωνα διορίστηκε έπαρχος Δυτικής Μάνης. Σαν πολιτικός διοικητής, περίπου σημερινός Νομάρχης, μετατέθηκε από τη διοίκηση της Ναυπάκτου στη διοίκηση της Αχαΐας, διαδεχόμενος τον Α. Αξιώτη τον Μάιο του 1831. Στη θέση αυτή παρέμεινε επίσημα μέχρι τον Φεβρουάριο 1832, οπότε αντικαταστάθηκε από τον Ι. Τομπακάκη, ο οποίος όμως δεν πήγε ποτέ στην Πάτρα να ασκήσει τα καθήκοντα και ανεπίσημα παρέμεινε ο Μελάς, υπογράφοντας σαν "πρώην διοικητής". Το 1833 μετακόμισε με την οικογένειά του στο Ναύπλιο, όπου μετά λίγες ημέρες αρρώστησε βαριά και πέθανε.

## Πηγές
* *Εγκυκλοπαίδεια Πάπυρος Λαρούς Μπριτάννικα*, εκδοτικός Οργανισμός Πάπυρος, τόμος 41, σελίδα 210

## Παραπομπές


Κατηγορία:Έλληνες επιχειρηματίες
Κατηγορία:Έπαρχοι Δυτικής Μάνης
Κατηγορία:Αγωνιστές του 1821
Κατηγορία:Νομάρχες Αχαΐας
Ιωαννης
Βίμποργκ (Ρωσία)

right|300px|thumb|Το κάστρο του Βίμποργκ.
Το **Βίμποργκ** (ρωσικά: *Вы́борг*, , φινλανδικά: *Viipuri*, σουηδικά: *Viborg*, γερμανικά: *Wiborg*) είναι πόλη στην Περιφέρεια Λένινγκραντ, στη βορειοδυτική Ρωσία. Βρίσκεται στην περιοχή του Καρελιανού Ισθμού, στο μυχό του ομώνυμου κόλπου του Βίμποργκ, 130 χιλιόμετρα βορειοδυτικά της Αγίας Πετρούπολης και 38 χιλιόμετρα νοτίως των συνόρων της Ρωσίας με τη Φινλανδία. Ο πληθυσμός της πόλης υπολογίζεται σε 79.962 κατοίκους (απογραφή 2010).

## Γεωγραφία
### Κλίμα



## Ιστορία
Το 1293, κατά την περίοδο της λεγόμενης «Τρίτης Σουηδικής Σταυροφορίας», στην περιοχή χτίστηκε το Κάστρο του Βίμποργκ, από τον Σουηδό στρατάρχη Τόρκελ Κνούτσον. Μέτα τη συμφωνία του Νέτεμποργκ το 1323, η πόλη αναγνωρίστηκε ως κομμάτι της Σουηδίας, ενώ στη διάρκεια του Ρώσο-Σουηδικού πολέμου του 1496-1499, αντιστάθηκε στην παρατεταμένη πολιορκία από τον ρώσο στρατάρχη Ντανίλ Στσένια. Τελικά ο Μεγάλος Πέτρος κατέλαβε την πόλη κατά τη διάρκεια του Μεγάλου Βόρειου Πολέμου (το 1710), με τη συνθήκη του Νίισταντ να επισημοποιεί την προσάρτηση της πόλης στην πλευρά της Ρωσίας. 

Ο Αλέξανδρος ο Πρώτος της Ρωσίας, μετά την προσάρτηση ολόκληρης πια της Φινλανδίας στη Ρωσία, ενσωμάτωσε την πόλη και την επαρχία της στο νεοσύστατο Μεγάλο Δουκάτο της Φινλανδίας, το 1812. Μετά την Οκτωβριανή επανάσταση, η Φινλανδία διακήρυξε την ανεξαρτησία της. Κατά τη διάρκεια του Φινλανδικού Εμφυλίου πολέμου το Βίμποργκ ελεγχόταν αρχικά από τους Κόκκινους, έως τις 29 Απριλίου 1918 όταν καταλήφθηκε από τους Λευκούς. Κατά τον Μεσοπόλεμο, η πόλη γνώρισε μεγάλη ανάπτυξη, ενώ αποτελούσε τη δεύτερη μεγαλύτερη πόλη της Φινλανδίας.

Την περίοδο του Χειμερινού πολέμου μεγάλο μέρους του πληθυσμού εγκατέλειψε την πόλη, η οποία με τη Συνθήκη Ειρήνης της Μόσχας (Μάρτιος 1940) πέρασε υπό τον έλεγχο της Σοβιετικής Ένωσης. Οι Φινλανδοί κατέλαβαν ξανά την πόλη στις 29 Αυγούστου 1941. Τελικά το Βίμποργκ έπεσε στα χέρια του Κόκκινου Στρατού στις 20 Ιουνίου 1944, αλλά οι Φινλανδοί κατάφεραν να σταματήσουν τη σοβιετική επίθεση στη μάχη του Τάλι-Ιχάνταλα, ενώ μετά την Ανακωχή της Μόσχας (19 Σεπτεμβρίου 1944), επέστρεψαν στα σύνορα που ορίζονταν από τη Συνθήκη Ειρήνης της Μόσχας. 

Τον Σεπτέμβριο του 1944 η πόλη πέρασε από την Καρελο-Φινλανδική Σοβιετική Σοσιαλιστική Δημοκρατία, στην οποία ανήκε μέχρι τότε, στην περιφέρεια Λένινγκραντ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Λένινγκραντ
Φρίξος Αριστεύς

Ο **Φρίξος Αριστεύς** (1879 - 1951) ήταν Έλληνας ζωγράφος. Γεννήθηκε στην Αθήνα στις 8 Φεβρουαρίου 1879, στην οδό Κάνιγγος και Σολωμού.

## Βιογραφία
Το 1892 εισήλθε στην Ανωτάτη Σχολή Καλών Τεχνών με δασκάλους τους Βολονάκη, Προσαλέντη, Ροϊλό, Γεώργιο Βρούτο και Νικηφόρο Λύτρα. Συνέχισε τις σπουδές του στο Μόναχο στη Βαυαρική Ακαδημία Εικαστικών Τεχνών με δάσκαλο τον Νικόλαο Γύζη. Μετά από μια σύντομη παραμονή στην Ιταλία επέστρεψε το 1901 στην Ελλάδα και εγκαταστάθηκε στην Αθήνα. Το 1902 παντρεύτηκε τη Λίντα Κοέν με την οποία δεν απέκτησαν παιδιά. Έλαβε μέρος σε πολλές εκθέσεις. Η πρώτη του διάκριση ήταν στην έκθεση Εταιρείας Φιλοτέχνων (Μέγαρο Κούπα). Το 1911 εκθέτει στην Kunstverein (Κούνστφεράιν) του Μονάχου, όπου ο γερμανικός τύπος επαίνεσε ομόφωνα τα έργα του «Αφροδίτη» (κραγιόν), «Θάνατος» (ελαιογραφία), «Νύκτα» (ελαιογραφία), «Μελαγχολία» (κραγιόν). Πέραν αυτών έκανε περίπου 12 ατομικές εκθέσεις σε Αθήνα, Πάτρα, Βόλο και Θεσσαλονίκη. Συμμετείχε επίσης στην παγκόσμια έκθεση των Παρισίων το 1937. Έργα του μεταξύ άλλων είναι: «Ο Μέγας Διδάσκαλος» (κραγιόν), «Μελαγχολία» (κραγιόν), «Πνεύμα του Μπετόβεν» (κραγιόν), «Θυσία» (παστέλ), «Χρόνος» (κραγιόν), «Συννεφιά» (κραγιόν), «Αχέρων» (κραγιόν), «Πάσχα εν Ελλάδι» (ελαιογραφία), «Εκάτη» (ακουαρέλα), «Έρημος» (παστέλ-κραγιόν) και άλλα. Πέθανε σε ηλικία 73 ετών, στις 21 Απριλίου του 1952 στην Αθήνα. Ο τάφος του βρίσκεται στο Α΄ Νεκροταφείο Αθηνών.

## Τεχνοτροπία
Εκτός από τη ζωγραφική, ο Αριστεύς ασχολήθηκε επίσης με τη λιθογραφία, τη γελοιογραφία και την εικονογράφηση βιβλίων ενώ δίδαξε και στη δευτεροβάθμια εκπαίδευση. Το έργο του επηρεάστηκε από το καλλιτεχνικό ρεύμα του Συμβολισμού χωρίς όμως να καταφέρει να αποκτήσει μεγάλη φήμη κυρίως λόγω του ιδιόρρυθμου χαρακτήρα του αλλά και της θεματολογίας του, η οποία ήταν σχετικά ξένη προς το ελληνικό κοινό της εποχής του με αποτέλεσμα να δεχτεί ανάμεικτες κριτικές.

## Παραπομπές

## Πηγές
* Φρίξος Αριστεύς: *Αυτοβιογραφία*, Αθήνα 1955

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Υπόρχημα

Στην αρχαία ελληνική μουσική, **υπόρχημα** ήταν ζωηρό άσμα που συνοδευόταν με χορό όπως ο διθύραμβος και ήταν αφιερωμένο στο θεό Απόλλωνα. Την ίδια ονομασία έφερε και ο αντίστοιχος χορός.

Ως ύμνος προς τον Απόλλωνα, έμοιαζε σε αρκετά σημεία με τον παιάνα. Ευρετής θεωρείται ο Θαλήτας από τη Γόρτυνα της Κρήτης τον 7ο αιώνα π.Χ., αν και ο Αθήναιος ανάγει στον Όμηρο τις πηγές του ποιητικού αυτού είδους. 

Ο Λουκιανός  αναφέρει: "Στη Δήλο οι θυσίες όχι μόνο δε γίνονταν χωρίς όρχηση, αλλά γίνονταν και με χορό και με μουσική... τα τραγούδια που σύνθεταν γι' αυτούς τους χορούς λέγονταν υπορχήματα", ενώ ο Πρόκλος : "Υπόρχημα δε το μετ' όρχήσεως αδόμενον μέλος". Στο Ετυμολ. Μέγα σημειώνεται: "Υπορχήματα  δε, άτινα πάλιν έλεγον ορχούμενοι και τρέχοντες κύκλω του βωμού, καιομένων των ιερείων". 

Το υπόρχημα αρχικά συνοδευόταν από φόρμιγγα, αργότερα από αυλό και κιθάρα ή λύρα και είχε τρεις φάσεις. Στην πρώτη όλα τα μέλη του χορού τραγουδούσαν και χόρευαν μαζί, στη δεύτερη τα μισά τραγουδούσαν και τα μισά χόρευαν και στην τρίτη τραγουδούσε ο κορυφαίος και χόρευαν όλοι οι άλλοι. Το υπόρχημα είχε τρία σχήματα (φιγούρες)· στο πρώτο, όλα τα μέλη του χορού χόρευαν και τραγουδούσαν μαζί· στο δεύτερο, ο χορός μοιραζόταν σε δύο ομάδες, από τις οποίες η μια χόρευε και η άλλη τραγουδούσε· στο τρίτο, ο κορυφαίος τραγουδούσε, ενώ όλοι οι άλλοι χόρευαν.

Κατά τον Πίνδαρο, στον οποίο αναφέρεται ο Αθήναιος, τον χόρευαν οι Λάκωνες, άνδρες και γυναίκες , ενώ ο ίδιος ο Αθήναιος τον συγκρίνει με τον κόρδακα, κωμικό χορό.

Στην τραγική ποίηση, ο όρος χαρακτηρίζει μερικές λυρικές ωδές για κάποια αίσια έκβαση του δράματος, λίγο πριν την τελική καταστροφή, όπως για παράδειγμα σε πολλά έργα του Σοφοκλή.

## Παραπομπές

## Πηγές
* Μαρκαντωνάτος, Γεράσιμος (1985). Επίτομο λεξικό λογοτεχνικών όρων. Αθήνα: Εκδόσεις Gutenberg. σελ. 200. ISBN 000010180X.
* 
*Musipedia, Υπόρχημα
* A Dictionary of Greek and Roman Antiquities (1890)  
*Πάνθεον - Αρχαιογνωστικός Οδηγός, Υπόρχημα
Κατηγορία:Ποίηση
Κατηγορία:Αρχαία ελληνική μουσική
Κατηγορία:Αρχαίοι ελληνικοί χοροί
Κύπελλο Πρωταθλητριών Ομάδων Ευρώπης 1956-57

Το **κύπελλο πρωταθλητριών της περιόδου 1956-57** ήταν το δεύτερο από την καθιέρωση του θεσμού. Το κατέκτησε για δεύτερη συνεχόμενη φορά η Ρεάλ Μαδρίτης κερδίζοντας στον τελικό τη Φιορεντίνα με σκορ 2-0. Ο τελικός διεξήχθη στις 30 Μαΐου στο Στάδιο Σαντιάγο Μπερναμπέου της Μαδρίτης, και τον παρακολούθησαν 120.000 θεατές.

## Ομάδες
Συνολικά 22 ομάδες συμμετείχαν στην διοργάνωση.

Αναλυτικά τα αποτελέσματα της διοργάνωσης:

## Προκριματικός γύρος

Η κλήρωση για τον προκριματικό γύρο πραγματοποιήθηκε στην έδρα της UEFA στο Παρίσι στις 29 Ιουνίου 1956. Οι 21 αντίπαλοι της Ρεάλ Μαδρίτης ομαδοποιήθηκαν γεωγραφικά σε τρία γκρουπ. Οι τέσσερις πρώτες ομάδες που κληρώθηκαν σε κάθε γκρουπ θα έπαιζαν στον προκριματικό γύρο τον Σεπτέμβριο, ενώ οι υπόλοιποι τρεις σύλλογοι θα παιρνούσαν στον επόμενο γύρο άνευ αγώνα.

|}

## Βραχίονας

## Πρώτος γύρος

|}

## Προημιτελική φάση

|}

## Ημιτελική φάση

|}

## Τελικός

## Πρώτοι σκόρερ

## Παραπομπές


## Εξωτερικοί σύνδεσμοι - Πηγές

* UEFA, κύπελλο πρωταθλητριών www.uefa.com
* Κύπελλο Πρωταθλητριών 1956-57 www.rsssf.com
* 1956/57: Το Κύπελλο παραμένει στη Μαδρίτη www.sports-history.com 
* Κύπελλο Πρωταθλητριών 1956-57 www.europeancuphistory.com
* Κύπελλο Πρωταθλητριών 1956-57 www.uefa.com 

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1957
Κατηγορία:Ποδόσφαιρο το 1956
Βίμποργκ (Δανία)

To **Βίμποργκ** () είναι πόλη στην κεντρική περιοχή της Γιουτλάνδης, στη Δανία. Με πληθυσμό 43.645 κατοίκους το 2025, αποτελεί έδρα του ομώνυμου δήμου Βίμποργκ καθώς και της Περιφέρειας Κεντρικής Δανίας (περιφέρεια Μίντιλαντ). Ο Δήμος του Βίμποργκ είναι ο δεύτερος μεγαλύτερος σε έκταση δήμος Δανίας, που καλύπτει το 3,3% της συνολικής έκτασης της χώρας. Ο πληθυσμός του δήμου υπολογίζεται σε 97.621 κατοίκους (το 2025).

Το όνομα του Βίμποργκ προέρχεται από τον συνδυασμό δύο λέξεων: του *Wii*, που σημαίνει «ιερός τόπος», και του *berg*, που σημαίνει «λόφος».

## Ιστορία
Το Βίμποργκ είναι μία από τις αρχαιότερες πόλεις της Δανίας. Στην περιοχή υπήρχαν οικισμοί των Βίκινγκς που χρονολογούνται από τον 8ο αιώνα. Η κεντρική του θέση έδωσε στην πόλη μεγάλη στρατηγική σημασία κατά τη διάρκεια του Μεσαίωνα.

300px|left|thumb|Άποψη του Καθεδρικού Ναού του Βίμποργκ
## Αξιοθέατα
Από τα αξιοθέατα της πόλης ξεχωρίζει ο καθεδρικός της ναός, η κατασκευή του οποίου άρχισε το 1130 και χρειάστηκαν περίπου 50 χρόνια για την ολοκλήρωσή του. Το κτίριο έχει καεί ολοσχερώς και έχει ανακατασκευαστεί εκ νέου αρκετές φορές. Μόνο μια κρύπτη του αρχικού ναού σώζεται. Τα νεότερα τμήματα του χρονολογούνται από το 1876. Είναι διάσημος για τα πολλά έργα του ζωγράφου Γιόακιμ Σκόβγκααρντ, που απεικονίζουν ιστορίες από την Αγία Γραφή. Δίπλα στον καθεδρικό ναό βρίσκεται το μουσείο Σκόβγκααρντ, που ιδρύθηκε το 1937. 

center|800px|Πανόραμα του Βίμποργκ

## Παραπομπές


## Εξωτερικοί σύνδεσμοι

Κατηγορία:Πόλεις της Δανίας
Κύπελλο Πρωταθλητριών Ομάδων Ευρώπης 1957-58

Το **κύπελλο πρωταθλητριών της περιόδου 1957-58** ήταν το τρίτο από την καθιέρωση του θεσμού. Το κατέκτησε για τρίτη συνεχόμενη φορά η Ρεάλ Μαδρίτης κερδίζοντας στον τελικό τη ΑΚ Μίλαν με σκορ 3-2 στην παράταση. Ο τελικός διςξήχθη στις 28 Μαΐου στο Στάδιο Χέιζελ των Βρυξελλών και τον παρακολούθησαν 69.000 θεατές. Η διοργάνωση του 1967-58 σημαδεύτηκε από την αεροπορική τραγωδία του Μονάχου στην οποία έχασαν την ζωή τους οκτώ ποδοσφαίριστές της Μάντσεστερ Γιουνάιτεντ. Το αεροπλάνο συνετρίβη λίγο μετά την απογείωση του από το αεροδρόμιο του Μονάχου και αιτία της συντριβής του ήταν η έντονη χιονόπτωση που επικρατούσε στην περιοχή. Η αποστολή της ομάδας επέστρεφε από το Βελιγράδι οπού είχε αποσπάσει ισόπαλο αποτέλεσμα 3-3 απέναντι στον Ερυθρό Αστέρα, και σε συνδυασμό με την νίκη της με 2-1 στο Μάντσεστερ είχε εξασφαλίσει την πρόκριση της στα ημιτελικά.

## Ομάδες

## Προκριματικός γύρος
Η κλήρωση για τον προκριματικό γύρο έγινε στην έδρα της Γαλλικής Ποδοσφαιρικής Ομοσπονδίας στο Παρίσι την Τρίτη 23 Ιουλίου 1957. Ως κάτοχος του τίτλου, η Ρεάλ Μαδρίτης πέρασε στον επόμενο γύρο άνευ αγώνα και οι υπόλοιπες 23 ομάδες ομαδοποιήθηκαν γεωγραφικά σε τρία γκρουπ. Οι τέσσερις πρώτες ομάδες που θα κληρωθούν σε κάθε γκρουπ, και τέσσερις ακόμη ομάδες στο γκρουπ 1, θα έπαιζαν στον προκριματικό γύρο τον Σεπτέμβριο, ενώ οι υπόλοιποι σύλλογοι θα παιρνούσαν στον επόμενο γύρο άνευ αγώνα.

|}

*1 Η Βίσμουτ Καρλ Μαρξ Στατ προκρίθηκε λόγω ρίψης νομίσματος, αφού ο αγώνας πλέι-οφ εναντίον της Γκβάρντια Βαρσοβίας εγκαταλείφθηκε μετά από 100 λεπτά λόγω διακοπής ρεύματος του προβολέα, με το αποτέλεσμα εκείνη την στιγμή να είναι 1–1.

## Βραχίονας

## Πρώτος γύρος

|}

## Προημιτελική φάση

|}

## Ημιτελική φάση

|}

## Τελικός

## Πρώτοι σκόρερ

## Παραπομπές


## Εξωτερικοί σύνδεσμοι

* UEFA, κύπελλο πρωταθλητριών www.uefa.com
* Κύπελλο Πρωταθλητριών 1957-58 www.rsssf.com 
* 1957/58: Το Άστρο του Ντι Στέφανο οδηγεί τη Ρεάλ! www.sports-history.com 
* Κύπελλο Πρωταθλητριών 1957-58 www.uefa.com 
* Κύπελλο Πρωταθλητριών 1957-58 www.europeancuphistory.com

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1957
Κατηγορία:Ποδόσφαιρο το 1958
Κύπελλο Πρωταθλητριών Ομάδων Ευρώπης 1958-59

Το **κύπελλο πρωταθλητριών της περιόδου 1958-59** ήταν το τέταρτο από την καθιέρωση του θεσμού. Το κατέκτησε για τέταρτη συνεχόμενη φορά η Ρεάλ Μαδρίτης κερδίζοντας στον τελικό τη Σταντ ντε Ρενς με σκορ 2-0. Ο τελικός διεξήχθη στις 3 Ιουνίου στο Στάδιο Νέκαρ της Στουτγάρδης, και τον παρακολούθησαν 80.000 θεατές.

## Ομάδες
Συνολικά 28 ομάδες συμμετείχαν στην διοργάνωση, αλλά τελικά οι 26 από αυτές αγωνίστηκαν.

## Προκριματικός γύρος

Η κλήρωση για τον προκριματικό γύρο πραγματοποιήθηκε στις Κάννες της Γαλλίας την Τετάρτη 2 Ιουλίου 1958. Ως κάτοχος του τίτλου, η Ρεάλ Μαδρίτης πέρασε στον επόμενο γύρο άνευ αγώνα και οι υπόλοιπες 27 ομάδες ομαδοποιήθηκαν γεωγραφικά σε τρία γκρουπ. Η πρώτη ομάδα που κληρώθηκε σε κάθε γκρουπ πέρασε στον επόμενο γύρο άνευ αγώνα, ενώ οι υπόλοιπες ομάδες θα έπαιζαν στον προκριματικό γύρο τον Αύγουστο, τον Σεπτέμβριο και τον Οκτώβριο.

*1 Η Μάντσεστερ Γιουνάιτεντ τοποθετήθηκε στο γκρουπ 2 επειδή δεν μπορούσε να παίξει εναντίον αγγλικής ομάδας πριν από τον πρώτο γύρο.

|}

*1 Ο Ολυμπιακός παραιτήθηκε των αγώνων λόγω της άσχημης πολιτικής κατάστασης μεταξύ Ελλάδας και Τουρκίας εκείνη την περίοδο και με δεδομένο οτι ο πρώτος αγώνας έπρεπε να διεξαχθεί στην Κωνσταντινούπολη.
*2 Η Μάντσεστερ Γιουνάιτεντ μετά την αεροπορική τραγωδία που έπληξε την ομάδα στην προηγούμενη διοργάνωση, δηλώθηκε τιμητικά από την UEFA στο κύπελλο πρωταθλητριών αυτής της περιόδου. Όμως η Αγγλική ομοσπονδία δεν έδωσε άδεια για τη συμμετοχή, θεωρώντας πως μόνο οι πρωταθλήτριες ομάδες θα πρέπει να συμμετέχουν στο θεσμό, οπότε η Μάντσεστερ υποχρεωτικά παραιτήθηκε των αγώνων.

## Βραχίονας

## Πρώτος γύρος

|}

## Προημιτελική φάση

|}

## Ημιτελική φάση

|}

## Τελικός

## Πρώτοι σκόρερ

## Παραπομπές


## Εξωτερικοί σύνδεσμοι - Πηγές

* Κύπελλο πρωταθλητριών 1958-59, στο επίσημο σάιτ της ΟΥΕΦΑ.
* Κύπελλο Πρωταθλητριών 1958-59 www.rsssf.com
* 1958/59: Ο Ντι Στέφανο οδηγεί τη Ρεάλ! www.sports-history.com 
* Κύπελλο Πρωταθλητριών 1958-59 www.uefa.com 
* Κύπελλο Πρωταθλητριών 1958-59 www.europeancuphistory.com

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1958
Κατηγορία:Ποδόσφαιρο το 1959
Κύπελλο Πρωταθλητριών Ομάδων Ευρώπης 1960-61

Το **Κύπελλο Πρωταθλητριών Ευρώπης της περιόδου 1960-61** ήταν το έκτο από την καθιέρωση του θεσμού. Συμμετείχαν 28 ομάδες, 27 πρωταθλήτριες χωρών και η κάτοχος Ρεάλ Μαδρίτης. Το κατέκτησε η Μπενφίκα Λισαβόνας για πρώτη φορά στην ιστορία της κερδίζοντας στον τελικό την Μπαρτσελόνα με σκορ 3-2. Ο τελικός πραγματοποιήθηκε στις 31 Μαΐου στο Στάδιο Βάνκντορφ της Βέρνης και τον παρακολούθησαν 33.000 θεατές.

## Προκριματικός γύρος

|}
**Σημειώσεις**
*Χωρίς αγώνα πέρασαν στον πρώτο γύρο οι: Ρεάλ Μαδρίτης, Παναθηναϊκός, Αμβούργο και Μπέρνλεϊ.
*1 Η Στεάουα Βουκουρεστίου παραιτήθηκε των αγώνων της και αποκλείστηκε.
*2 Η Μεγ. Βρετανία αρνήθηκε να χορηγήσει βίζα στη Βίσμουτ και η Γκλέναβον μη δεχόμενη να γίνει το εντός έδρας ματς σε ουδέτερο γήπεδο αποκλείστηκε από την ΟΥΕΦΑ.

## Πρώτος γύρος

|}

**Σημειώσεις**


## Προημιτελική φάση

|}

## Ημιτελική φάση

 

|}

**Σημειώσεις**


## Τελικός

## Εξωτερικοί σύνδεσμοι

*UEFA, κύπελλο πρωταθλητριών
*RSSSF κύπελλο πρωταθλητριών 1960-61
*Sports History: "1960/61 Η Μπενφίκα σταμάταει το μονοπώλιο της Ρεάλ!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1960
Κατηγορία:Ποδόσφαιρο το 1961
Κύπελλο Πρωταθλητριών Ομάδων Ευρώπης 1961-62

Το **κύπελλο πρωταθλητριών της περιόδου 1961-62** ήταν το έβδομο από την καθιέρωση του θεσμού. Το κατέκτησε η Μπενφίκα Λισαβόνας για δεύτερη συνεχόμενη φορά κερδίζοντας στον τελικό τη Ρεάλ Μαδρίτης με σκορ 5-3. Ο τελικός πραγματοποιήθηκε στις 2 Μαΐου, στο Ολυμπιακό Στάδιο του Άμστερνταμ και τον παρακολούθησαν 65.000 θεατές. Αναλυτικά τα αποτελέσματα της διοργάνωσης:

## Προκριματικός γύρος

|}
**Σημειώσεις**
* Στον επόμενο γύρο πέρασαν χωρίς αγώνες η Μπενφίκα ως κάτοχος του τίτλου, και μετά από κληρωση η Φενερμπαχτσέ και η Χάκα.
*1 Ο δεύτερος αγώνας δεν έγινε, καθώς η Μεγ. Βρετανία αρνήθηκε να χορηγήσει βίζα στη Φόρβερτς, και η Λίνφιλντ δεν κατάφερε να εξασφαλίσει γήπεδο σε άλλη χώρα.

## Πρώτος γύρος

|}

## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

*UEFA, κύπελλο πρωταθλητριών
*RSSSF κύπελλο πρωταθλητριών 1961-62
*Sports History: "1961/62 Eusebio το 'Μαύρο Μαργαριτάρι' της Μπενφίκα!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1961
Κατηγορία:Ποδόσφαιρο το 1962
Κύπελλο Πρωταθλητριών Ομάδων Ευρώπης 1959-60

Το **Κύπελλο Πρωταθλητριών της περιόδου 1959-60** ήταν το πέμπτο από την καθιέρωση του θεσμού. Το κατέκτησε για πέμπτη συνεχόμενη φορά η Ρεάλ Μαδρίτης κερδίζοντας στον τελικό την Άιντραχτ Φρανκφούρτης με σκορ 7-3. Ο τελικός διεξήχθη στις 13 Μαΐου στο Στάδιο Χάμπντεν Παρκ της Γλασκώβης, και τον παρακολούθησαν περίπου 130.000 θεατές. Θεωρείται ως ο καλύτερος στην ιστορία των διοργανώσεων συμπεριλαμβανομένων των Τσάμπιονς Λιγκ και τον παρακολούθησαν τηλεοπτικά περίπου 70 εκατομμύρια θεατές.

Η Ρεάλ Μαδρίτης επικράτησε χάρη στην επιθετική της κυριαρχία σημειώνοντας 31 γκολ, ενώ τα τέσσερα γκολ της διαφοράς του τελικού παραμένουν ακατάρριπτο ρεκόρ. Ακατάρριπτη είναι και η επίδοση του Φέρεντς Πούσκας που σημείωσε τέσσερα γκολ στον τελικό, όπως και του Αλφρέδο Ντι Στέφανο που σκόραρε σε πέμπτο συνεχόμενο τελικό των διοργανώσεων. 

## Ομάδες
Συνολικά 27 ομάδες συμμετείχαν στην διοργάνωση, αλλά τελικά οι 26 από αυτές αγωνίστηκαν.

## Προκριματικός γύρος

Η κλήρωση για τον προκριματικό γύρο πραγματοποιήθηκε στο Τσερνόμπιο, Κόμο, Ιταλία, στις 6 Ιουλίου 1959. Ως κάτοχος του τίτλου, η Ρεάλ Μαδρίτης πέρασε στον επόμενο γύρο άνευ αγώνα και οι υπόλοιπες 26 ομάδες ομαδοποιήθηκαν γεωγραφικά σε δύο γκρουπ. Οι δύο πρώτες ομάδες που κληρώθηκαν σε κάθε γκρουπ πέρασαν επίσης στον επόμενο γύρο άνευ αγώνα, ενώ οι υπόλοιπες ομάδες θα έπαιζαν στον προκριματικό γύρο τον Αύγουστο, τον Σεπτέμβριο και τον Οκτώβριο.

|}

*1 Η Παλοσέουρα Κουόπιο αποσύρθηκε μετά την κλήρωση.

## Βραχίονας

## Πρώτος γύρος

|}

## Προημιτελική φάση

|}

## Ημιτελική φάση

|}

## Τελικός

## Πρώτοι σκόρερ

## Παραπομπές


## Εξωτερικοί σύνδεσμοι - Πηγές

* UEFA, κύπελλο πρωταθλητριών www.uefa.com
* Κύπελλο Πρωταθλητριών 1959-60 www.rsssf.com
* 1959/60: Η απίστευτη Ρεάλ διαλύει την Άϊντραχτ! www.sports-history.com 
* Κύπελλο Πρωταθλητριών 1959-60 www.uefa.com 
* Κύπελλο Πρωταθλητριών 1959-60 www.europeancuphistory.com

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1959
Κατηγορία:Ποδόσφαιρο το 1960
Κύπελλο Πρωταθλητριών Ομάδων Ευρώπης 1962-63

Το **κύπελλο πρωταθλητριών της περιόδου 1962-63** ήταν το όγδοο από την καθιέρωση του θεσμού. Το κατέκτησε η ΑΚ Μίλαν για πρώτη φορά στην ιστορία της κερδίζοντας στον τελικό τη Μπενφίκα με σκορ 2-1. Ο τελικός πραγματοποιήθηκε στις 22 Μαΐου, στο Στάδιο Γουέμπλεϊ του Λονδίνου και τον παρακολούθησαν 45.700 θεατές. Αναλυτικά τα αποτελέσματα της διοργάνωσης:

## Προκριματικός γύρος

|}
**Σημειώσεις**
* Η Μπενφίκα και η Σταντ Ρένς προκρίθηκαν χωρίς αγώνες


## Πρώτος γύρος

|}
**Σημειώσεις**


## Προημιτελική φάση

|}

## Ημιτελική φάση

|}

## Τελικός

## Εξωτερικοί σύνδεσμοι

*UEFA, κύπελλο πρωταθλητριών
*RSSSF κύπελλο πρωταθλητριών 1962-63
*Sports History: "1962/63 Ο Altafini δίνει το κύπελλο στην Μίλαν!"

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1962
Κατηγορία:Ποδόσφαιρο το 1963
Λεπτή κόκκινη γραμμή

Η φράση **Λεπτή κόκκινη γραμμή** χρησιμοποιείται για να υποδηλώσει το έσχατο όριο μιας υποχώρησης.

Η φράση χρησιμοποιήθηκε για να περιγράψει τον ηρωισμό των ανδρών του βρετανικού 93ου Συντάγματος Πεζικού κατά τη Μάχη της Μπαλακλάβας, στις 25 Οκτωβρίου του 1854, κατά τη διάρκεια του Κριμαϊκού Πολέμου. Εκείνη τη μέρα το 93ο Σύνταγμα και μια δύναμη Βασιλικών Πεζοναυτών και Οθωμανών στρατιωτών, υπό τη διοίκηση του σερ Κόλιν Κάμπελ, αντιμετώπισαν επίθεση 400 ουσάρων της 6ης Ταξιαρχίας Ουσάρων του ρωσικού ιππικού. Το 93ο Σύνταγμα ήταν η μοναδική οργανωμένη δύναμη που μπορούσε να αντιμετωπίσει τους Ρώσους ουσάρους που είχαν ως στόχο το στρατόπεδο της Μπαλακλάβας, όπου βρισκόταν αποδιοργανωμένοι περί τους 20.000 άνδρες (Βρετανοί, Γάλλοι και Οθωμανοί). Ο Κάμπελ διέταξε τους άνδρες του να παραταχθούν σε βάθος δύο ανδρών, αντί του συνηθισμένου τεσσάρων, επειδή έπρεπε να καλυφθεί όσο το δυνατόν μεγαλύτερο μέτωπο. Το σκωτσέζικο απόσπασμα περίμενε να πλησιάσουν οι Ρώσοι ιππείς και στη συνέχεια άνοιξε ομαδικό πυρ, προκαλώντας σοβαρές απώλειες. Ο Ρώσος διοικητής, πιστεύοντας πως η παρουσία του εχθρικού αποσπάσματος αποτελεί αντιπερισπασμό, σήμανε υποχώρηση.

Ο ανταποκριτής των "Times" Ουίλιαμ Ράσελ, έγραψε αργότερα ότι δε μπορούσε να δει τίποτα άλλο μεταξύ των Ρώσων που επέλαυναν και του στρατοπέδου, παρά μόνο μια *λεπτή κόκκινη γραμμή από ατσάλι*.

## Παραπομπές


Κατηγορία:Ιστορικές φράσεις
Homo erectus

Ο *Homo erectus* («Άνθρωπος ο όρθιος» στα λατινικά) είναι ένα εκλιπόν είδος του γένους *[[Homo]]*. Έζησε στην Αφρική και εξαπλώθηκε μέχρι την Κίνα και την Ιάβα από το τέλος της Πλειόκαινου εποχής, μέχρι την ύστερη Πλειστόκαινο εποχή 1,8 με 1,3 εκατομμύρια χρόνια πριν. Αν και υπάρχουν διαφωνίες στο θέμα της ταξινόμησης, της καταγωγής και τους απογόνους του *H. erectus*, υπάρχουν δύο μεγάλες υποθέσεις: είτε ο *erectus* είναι το ίδιο είδος με τον *[[Homo ergaster]]*, και κατά ακολουθία άμεσος πρόγονος των ύστερων ανθρωπίδων σαν τον *[[Homo heidelbergensis]]*, τον *[[Homo neanderthalensis]]*, και τον *[[Homo sapiens]]*, είτε αποτελεί ένα ξεχωριστό ασιατικό είδος ανεξάρτητο από τον Αφρικανικό *ergaster*.

Σχετικά με τη μορφολογία του *Homo erectus*, η κρανιακή του χωρητικότητα κυμαίνεται από 750 κυβ. εκ. στις πιο πρώιμες μορφές εώς 1.250 στις νεότερες μορφές, δηλαδή παρατηρείται αύξηση του μεγέθους του εγκεφάλου σε σχέση με τον πρόγονό του *[[Homo habilis]]*. Επίσης, διαθέτει πιο ομαλό κρανιακό θόλο, μεγαλύτερο πλάτος χαμηλά στο κρανίο, παχιά κρανιακά οστά, οβελιαίο τόξο κοινό, μεγάλα υπερόφρυα τόξα, πλατιά ρινικά οστά, προγναθισμό, βαριά κάτω γνάθο χωρίς πηγούνι και μεγάλα δόντια. Χαρακτηριστικά του γνωρίσματα είναι η όρθια στάση και η δίποδη βάδιση.
 
Ο *Homo erectus* χρησιμοποιεί για πρώτη φορά την «τεχνική του μαλακού σφυριού», ενώ σύμφωνα με τα ευρήματα φέρεται να χρησιμοποιούσε τόσο οστέινα όσο και ξύλινα εργαλεία. Υπάρχουν αποδείξεις οργανωμένου κυνηγιού μικρών και μεγάλων ζώων, τα οποία αποτελούσαν το κύριο συστατικό της διατροφής του. Κατοικούσε σε σπηλιές στις οποίες έχτιζε στέγες. Η μεγαλύτερη όμως καινοτομία του *Homo erectus* είναι η χρήση της φωτιάς. Αφού λοιπόν υπερνίκησε το φόβο της φωτιάς, άρχισε να τη χρησιμοποιεί για να ψήνει την τροφή του και να χαράσει ζώνες φωτός και ζεστασιάς στον τόπο κατοικίας του, παρέχοντας παράλληλα σχετική προστασία στον ίδιο και την οικογένειά του από αρπακτικά σαρκοφάγα ζώα. Η αξιοποίηση της φωτιάς φαίνεται να άλλαξε τις καθημερινές του συνήθειες και ίσως έμμεσα να οδήγησε στη μεταβολή της δομής του εγκεφάλου και στην αύξηση της ικανότητας για μάθηση και επικοινωνία.

## Παραπομπές


## Εξωτερικοί σύνδεσμοι
* 
* http://www.bradshawfoundation.com/origins/homo_erectus.php
* https://web.archive.org/web/20160706203049/http://archaeologyinfo.com/homo-erectus/
* http://humanorigins.si.edu/evidence/human-fossils/species/homo-erectus
* http://news.bbc.co.uk/2/hi/science/nature/6937476.stm
* http://atlasofhumanevolution.com/HomoErectus.asp 

Κατηγορία:Ανθρωπίδες
Κατηγορία:Ανθρώπινη εξέλιξη
Κατηγορία:Προϊστορικά πρωτεύοντα
661 Κλέλια

Η **Κλέλια (Cloelia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,571. Ανακαλύφθηκε το 1908 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Τάουντον της Μασαχουσέτης, και πήρε το όνομά της από μία ημιμυθική μορφή της αρχαίας Ρώμης.

## Φυσικά χαρακτηριστικά
Η μέση διάμετρος της Κλέλιας εκτιμάται σε 48,05 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1076. Η Κλέλια περιστρέφεται γύρω από τον εαυτό της μία φορά κάθε 5 ώρες και 32 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κλελια
664 Ιουδήθ

Η **Ιουδήθ (Judith)** είναι ένας σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,97. Ανακαλύφθηκε το 1908 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από τη βιβλική Ιουδήθ.

## Φυσικά χαρακτηριστικά
Η μέση διάμετρος της Ιουδήθ εκτιμάται σε 72,68 χιλιόμετρα. Ο φασματικός τύπος της είναι **XC** (είδος ανθρακούχου), ενώ το άλβεδό της είναι 0,0344. Η Ιουδήθ περιστρέφεται γύρω από τον εαυτό της μία φορά κάθε 10 ώρες και 46 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ιουδηθ
665 Σαμπίνε

Η **Σαμπίνε (Sabine)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,59. Ανακαλύφθηκε το 1908 από τον Γερμανό αστρονόμο Καρλ Βίλχελμ Λόρεντς, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Σαμπίνε εκτιμάται σε 51,1 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,3895. Η Σαμπίνε περιστρέφεται γύρω από τον εαυτό της μία φορά κάθε 4 ώρες και 17 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σαμπινε
C3H7NO2

Ο μοριακός τύπος **C<sub>3</sub>H<sub>7</sub>NO<sub>2</sub>**, αντιστοιχεί σε ισομερείς οργανικές χημικές ενώσεις με μοριακή μάζα  89,09 amu και βαθμό ακορεστότητας. Μερικά παραδείγματα τέτοιων ενώσεων είναι οι ακόλουθες:
# Αλανίνη, με ημισυντακτικό τύπο: **CH<sub>3</sub>CH(NH<sub>2</sub>)COOH**, σε δύο (2) οπτικά ισομερή.
# β-αλανίνη, με ημισυντακτικό τύπο: **H<sub>2</sub>NCH<sub>2</sub>CH<sub>2</sub>COOH**.
# Σαρκοζίνη, με ημισυντακτικό τύπο: **CH<sub>3</sub>NHCH<sub>2</sub>COOH**.
# Καρβαμικός αιθυλεστέρας, με ημισυντακτικό τύπο: **CH<sub>3</sub>CH<sub>2</sub>OCONH<sub>2</sub>.**
# Νιτρώδης προπυλεστέρας, με ημισυντακτικό τύπο: **CH<sub>3</sub>CH<sub>2</sub>CH<sub>2</sub>ONO**.
# Νιτρώδης ισοπροπυλεστέρας, με ημισυντακτικό τύπο: **(CH<sub>3</sub>)<sub>2</sub>CHONO.**
# Λακταμίδιο, με ημισυντακτικό τύπο: **CH<sub>3</sub>CH(OH)CONH<sub>2</sub>**, σε δύο (2) οπτικά ισομερή.
# 1-νιτροπροπάνιο, με ημισυντακτικό τύπο: **CH<sub>3</sub>CH<sub>2</sub>CH<sub>2</sub>NO<sub>2</sub>**.
# 2-νιτροπροπάνιο, με ημισυντακτικό τύπο: **CH<sub>3</sub>CH(NO<sub>2</sub>)CH<sub>3</sub>**.

Κατηγορία:Αποσαφηνίσεις χημικών τύπων
Κατηγορία:C3
Ανίς Μπουσαϊντί

Ο **Ανίς Μπουσαϊντί** είναι Τυνήσιος ποδοσφαιριστής, ο οποίος γεννήθηκε στις 10 Απριλίου 1981 στην πόλη Μπάρντο. Αγωνίστηκε για 6 μήνες το 2010 ως πλάγιος αμυντικός στην Σούπερ Λίγκα και στον ΠΑΟΚ Θεσσαλονίκης. Τελευταία, ως το 2014, αγωνίστηκε στην ουκρανική Ταβρίγια Συμφερόπολης.

## Καριέρα
Ο Μπουσαϊντί ξεκίνησε την επαγγελματική του καριέρα από την ομάδα της πατρίδας του Σταντ Τυνισιέν το 2001. Έμεινε στην ομάδα μέχρι το 2004 και ως μέλος της κατέκτησε το Προεδρικό κύπελλο (Κύπελλο Τυνησίας) το 2003 και το Λιγκ καπ Τυνησίας το 2002. Το 2004 μετακόμισε στην Ουκρανία και τη Μεταλούργκ Ντονέτσκ. Το 2008 έπαιξε ως δανεικός στη βελγική Μέχελεν. Το καλοκαίρι του 2008 υπέγραψε με την ΦΚ Ρεντ Μπουλ Σάλτσμπουργκ τριετές συμβόλαιο συνεργασίας. Έμεινε ελεύθερος το καλοκαίρι του 2010 και υπέγραψε στον ΠΑΟΚ Θεσσαλονίκης. Τον Ιανουάριο του 2011 αποχώρησε από τον ΠΑΟΚ και συνέχισε στην Ρωσική Ροστόφ.

## Εθνική ομάδα
Ο Ανίς Μπουσαϊντί είναι διεθνής με την Εθνική ανδρών της Τυνησίας και ήταν μέλος της Ολυμπιακής ομάδας της Τυνησίας το 2004.

## Εξωτερικοί σύνδεσμοι
* Δικέφαλος ο Μπουσαϊντί
* Το προφίλ του ποδοσφαιριστή στο transfermarkt.co.uk

Κατηγορία:Αμυντικοί ποδοσφαιριστές
Κατηγορία:Τυνήσιοι ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Εθνικής Τυνησίας
Κατηγορία:Ποδοσφαιριστές ΣΚ Ταβρίγια Συμφερόπολης
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές ΚΦ Μέχελεν
Κατηγορία:Ποδοσφαιριστές Σταντ Τυνιζιέν
Κατηγορία:Ποδοσφαιριστές ΦΚ Ροστόφ
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Λιγκ 1 Τυνησίας
Κυνηγού Πάτρας

Του **Κυνηγού** είναι παλιό χωριό της πρώην επαρχίας Πατρών του νομού Αχαΐας. Το χωριό βρισκόταν στα ανατολικά της Πάτρας κοντά στη Μονή Γηροκομείου. Σήμερα είναι άγνωστη η ακριβής θέση του καθώς δεν διασώζονται ερείπια ή τοπωνύμιο, πιθανολογείται ότι βρισκόταν στη σημερινή συνοικία Λυκοχορός, που συνορεύει με τη Μονή, όπως και του Κυνηγού.  

Αναφέρεται ότι συνόρευε με τη Μονή Γηροκομείου,  τον Ρωμανό την Σαμακιά και τις Αλπότρουπες. 

## Ιστορικά στοιχεία
Η ονομασία, σύμφωνα με τον Τριανταφύλλου, προέρχεται από παλιό ιδιοκτήτη της περιοχής ή σε ανάμνηση κάποιου κυνηγού. Αναφέρεται μάλιστα στις αρχές του 20ού αιώνα σαν "Του Κυνηγού το πήδημα". Αναφέρεται σε Ενετική απογραφή του 1700 με 9 οικογένειες, χωριό των Πατρών σε έγγραφο του 1798. Το 1851 το χωριό είχε εγκαταλειφθεί αλλά παραμένει σαν τοπωνύμιο σε έγγραφα η τον τοπικό τύπο μέχρι τις αρχές του 20ου αιώνα. 

Στην επανάσταση του 1821 και κατά την πολιορκία της Πάτρας στου Κυνηγού είχαν στρατοπεδεύσει οι Κουμανιώτες. Μετά την επανάσταση στα όρια του χωριού υπήρχαν Οθωμανικές ιδιοκτησίες που έγιναν εθνικές γαίες και πουλήθηκαν.

Κάτοικοι από του Κυνηγού μετακινήθηκαν και εγκαταστάθηκαν μόνιμα στα Βορειοδυτικά της Πάτρας, κοντά στο σημερινό Ρωμανό, στο χωριό Αράχωβα (Αράχωβα=Καρυδότοπος) που αναφέρεται από την Ενετοκρατία με την ονομασία Cirahova. Κατά τον Τριανταφύλλου η Αράχωβα δημιουργήθηκε από τους κατοίκους του Κυνηγού που μετακινήθηκαν εκεί. Το 1851 η Αράχωβα είχε 54 κατοίκους και 15 σπίτια, η Αράχωβα όπως και του Κυνηγού μέχρι τις αρχές του 20ου αιώνα εγκαταλείφθηκε και αυτή.

Το 1835 με το Β.Δ. 8/4/1835 έγινε οικισμός του νεοσύστατου Δήμου Πατρέων. Αναφέρεται σαν οικισμός του Δήμου Πατρέων και στην επόμενη διοικητική διαίρεση του 1836 (Β.Δ. 3/7/1836).

## Παραπομπές


## Πηγές
* Α.Ι. Κλάδου, *[https://web.archive.org/web/20160304213844/http://anemi.lib.uoc.gr/metadata/e/8/c/metadata-01-0000515.tkl Εφετηρίς (Almanach) του Βασιλείου της Ελλάδος δια το Έτος 1837]*, Εκ της Βασιλικής Τυπογραφίας και Λιθογραφίας, Εν Αθήναις 1837.
* Βασίλης Κ. Λάζαρης (επιμ.), *[[Στέφανος Θωμόπουλος|Στέφανου Ν. Θωμόπουλου]] "Ιστορία της πόλεως Πατρών από των αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, τόμος Β', Αχαΐκές Εκδόσεις, Πάτρα 1999. ISBN 960-7960-09-2.

## Βιβλιογραφία
* 
* Αλέξιος Παναγόπουλος, *Ιστορικό Λεξικό περιοχής Δήμου Ρίου Νομού Αχαΐας*, Εκδόσεις Περί Τεχνών, Πάτρα 2003, λήμμα Αράχωβα. ISBN 960-8260-32-9.
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αράχωβα, λήμμα Κυνηγού. 

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Πατρέων
Κατηγορία:Συνοικίες της Πάτρας
Κατηγορία:Ιστορία της Πάτρας